DIRETTIVA TAL-KUMMISSJONI 2006/63/KE
ta’ l-14 ta’ lulju 2006
li temenda lill-Annessi II sa VII tad-Direttiva tal-Kunsill 98/57/KE dwar il-kontroll ta’ Ralstonia solanacearum (Smith) Yabuuchi et al.
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat id-Direttiva tal-Kunsill 98/57/KE ta’ l-20 ta’ Lulju 1998 (1) dwar il-kontroll ta’ Ralstonia solanacearum (Smith) Yabuuchi et al., partikolarment Artikolu 11 tagħha,
Billi:
(1)
Wieħed mill-organiżmi li huma ta’ periklu għall-patata u t-tadam huwa Ralstonia solanacearum (Smith) Yabuuchi et al., il-kawża patoġenika tal-marda tat-taħsir kannella fil-patata u tad-dbiel batterjoloġiku fil-patata u fit-tadam (“l-organiżmu”);
(2)
L-organiżmu għadu jinstab f’ċerti partijiet tal-Komunità;
(3)
Id-Direttiva 98/57/KE stipolat miżuri dettaljati li għandhom jittieħdu fl-Istati Membri kontra l-organiżmu sabiex jiġi lokalizzat u tinstab id-distibuzzjoni tiegħu ssir prevenzjoni ta’ l-okkorrenza u t-tixrid tiegħu; u jekk dan jinstab, issir prevenzjoni tat-tixrid u jsir kontroll bil-għan ta’ l-eradikazzjoni tiegħu;
(4)
Minn dak iż-żmien, kien hemm bosta żviluppi sinjifikattivi fil-konoxxenza tal-bijoloġija, fl-iskoperta u l-identifikazzjoni ta’ l-organiżmu; aktar minn hekk esperjenzi prattiċi miksuba mill-kontroll ta’ l-organiżmu jitolbu reviżjoni ta’ bosta dispożizzjonijiet tekniċi relatati mal-miżuri ta’ kontroll;
(5)
Riżultat ta’ tali żvilupp, tinħass il-ħtieġa ta’ reviżjoni u aġġornar tal-miżuri inklużi f’ċerti Annessi tad-Direttiva 98/57/KE;
(6)
Rigward proċeduri ta’ għarfien u identifikazzjoni, il-metodu ta’ ibridizzazzjoni florexxenti in-situ (FISH), metodu ta’ għarfien modern, huwa inkorporat. Titjib fil-metodu ta’ identifikazzjoni permezz ta’ aggregazzjoni ma’ l-enzimi polimeraże (PCR), kif ukoll titjib ta’ varji elementi tekniċi tal-proċeduri ta’ identifikazzjoni u għarfien, u metodi ta’ għarfien u identifikazzjoni ta’ organiżmi fi pjanti ta’ provenjenza ħlief il-patata, u fl-ilma u ħamrija, ġew inklużi wkoll;
(7)
Fir-rigward ta’ l-elementi tekniċi tal-miżuri ta’ kontroll, saru dispożizzjonijiet aħjar għall-: mod ta’ konservazzjoni ta’ kampjuni eżaminati sabiex ikun aċċertat li wieħed jista’ jmur lura għall-organiżmu provenjenti, elementi meħtieġa sabiex wieħed jasal għall-istat ta’ kontaminazzjoni, dettalji tan-notifijkazzjoni tal-preżenza kkonfermata ta’ l-organiżmu u tal-firxa kkontaminata, miżuri implimentati f’postijiet ta’ produzzjoni mmarkati kkontaminati u li jaqgħu taħt medda ta’ territorji mmarkati. Kif ukoll, ċertu dispożizzjonijiet għat-tadam ġew imfassla sabiex jittieħdu aktar in konsiderazzjoni r-relevanza ta’ din il-pjanta bħala l-mezz ta’ għejxien għall-organiżmu;
(8)
Il-miżuri pprovduti f’din id-Deċiżjoni huma konformi ma’ l-oppinjoni tal-Kumitat Permanenti fuq is-Saħħa tal-Pjanta.
ADOTTAT DIN ID-DIRETTIVA:
Artikolu 1
Anness II sa VII tad-Direttiva 98/57/KE huma minn issa sostitwiti bit-test korrispondenti f’Anness ta’ din id-Direttiva.
Artikolu 2
1. L-Istati Membri għandhom jadottaw u jippubblikaw, sal-31 ta’ Marzu 2007 l-iktar, il-liġijiet, ir-regolamenti, u d-dispożizzjonijiet amministrattivi neċessarji sabiex jiġu f’konformità ma’ din id-Direttiva. Huma għandhom, mingħajr ebda telf ta’ żmien, jikkomunikaw lill-Kummissjoni t-test ta’ dawk id-dispożizzjonijiet u tabella li turi l-korrelazzjoni ta’ bejn dawk id-dispożizzjonijiet u din id-Direttiva.
Huma għandhom japplikaw tali dispożizzjonijiet mill-1 ta’ April 2007.
Meta Stati Membri jadottaw dawn id-dispożizzjonijiet, huma għandhom jinkludu referenza għal din id-Direttiva jew ikun hemm akkompanjament bit-tali referenza fl-okkażjoni tal-pubblikazjoni uffiċjali tagħhom. L-Istati Membri għandhom jistabbilixxu kif għandha ssir referenza bħal din.
2. Stati Membri għandhom jikkomunikaw mill-ewwel lill-Kummissjoni t-test tad-dispożizzjonijiet ewlenin tal-liġi nazzjonali li huma jaddottaw fil-qasam kopert b’din id-Direttiva.
Artikolu 3
Din id-Direttiva għandha tidħol fis-seħħ fit-tielet jum wara l-pubblikazzjoni tagħha fil-Ġurnal Uffiċjali ta’ l-Unjoni Ewropea.
Artikolu 4
Din id-Direttiva hija ndirizzata lill-Istati Membri.
Magħmula fi Brussell, nhar l-14 ta’ Lulju 2006.